गुलाल की बरसात में लड्डू लूटने की होड़
भास्कर संवाददाता | मथुरा/भरतपुर
बरसानेकी लठामार होली की पूर्व संध्या पर समूचा बरसाना अबीर, गुलाल के घुमड़ते बादलों के बीच लड्डूओं की खुशबू में डूबा नजर आया। नंदगांव के पंडा ने होली खेलने का न्यौता क्या दिया, उस पर अबीर-गुलाल की वर्षा हो उठी।
प्रसाद स्वरूप मिले लड्डुओं को उसने भक्तों पर लुटा.लुटा कर ऐसा नृत्य किया कि हर कोई झूम उठा। रविवार को होलाष्टक प्रारंभ होने के साथ ही एक ओर राधारानी की सहचरी होली का निमंत्रण लेकर नंदगांव पहुंची तो दूसरी ओर नंदगांव से पंडा यहां होली का निमंत्रण लेकर पहुंच गया। पंडा का स्वागत भांग-ठंडाई से किया गया।
भांग की मस्ती में डूबे पंडा ने होली का निमंत्रण दिया तो उसे प्रसाद स्वरूप लड्डू दिए गए। पंडा मस्ती में झूमता हुआ इन लड्डूओं को सखियों पर लुटाने लगा। अबीर-गुलाल की वर्षा होने लगी। लाड़लीजी मंदिर के पट खुलते ही शाम सेवायत गोविंदा गोस्वामी ने पांडे के रूप में श्रीजी के प्रसादी, लड्डुओं को समाज गायन के दौरान नाचते हुए लुटाया।
प्रेमातुर पंडा की ओर से लुटाए गए लड्डूओं को लूटने की होड़ भक्तों में लग गई। लड्डू होली के बाद संध्या आरती होने के उपरांत लाडलीजी मंदिर से मुखिया रामभरोसे गोस्वामी के नेतृत्व में होली की द्वितीय चौपाई निकालकर लोगों को संदेश दिया गया कि आज नंदगांव से भगवान श्रीकृष्ण अपने ग्वाल वालों के साथ होली खेलने के लिए रहे हैं। लठामार रंगीली होली के लिए राधारानी की ओर से कान्हा के लिए आमंत्रण लेकर राधा दासी नंदगांव गई। करीब एक घंटे तक मंदिर से लड्डुओं के साथ गुलाल और रंग भी उड़ाया गया। भक्ति रस की इस बयार में सभी लोग मस्त नजर आए। श्रीजी मंदिर में गाए जा रहे होली के गीत और नगाड़ों की थापों पर श्रद्धालु जमकर नाचे भी।
बरसाना में लठामार होली आज
भरतपुर।बरसाने में लड्ड होली के बाद सोमवार को नंदगांव के हुरियारे लठामार होली खेलने आएंगे। उनके स्वागत के लिए रंगीली गली तैयार है। बरसाने की गोपियां लाठी लेकर हुरियारों का इंतजार कर रही हैं। लड्ड खाने के बाद हुरियारे अब लाठी का स्वाद चखने के लिए भी तैयार हैं।
मथुरा. बरसाना के लाड़ली मंदिर में हुई लड्डू होली में श्रद्धालुओं ने भी खूब लड्डू बरसाए।
मथुरा. बरसाना के लाड़ली मंदिर में हुई लड्डू होली में रंग-गुलाल से सराबोर हुए श्रद्धालु।
मथुरा. लाड़लीजी मंदिर में नर्तकियों ने नृत्य की प्रस्तुति दीं।
bho_Deva bho_Deva hin_Deva hin_Deva hin_Deva hin_Deva bho_Deva hin_Deva awa_Deva bho_Deva hin_Deva